****

**Brîff Penodiad**

**Ymddiriedolwr

Ymddiriedolaeth Parc Cenedlaethol Arfordir Penfro**

Rydym yn chwilio am bobl eithriadol i ymuno â'n bwrdd ymddiriedolwyr. Lansiwyd yr elusen yn 2019 a sefydlwyd i gynhyrchu incwm i ddiogelu a gwarchod yr unig Barc Cenedlaethol yn y DU sydd wedi’i ddynodi’n bennaf oherwydd ei dirwedd arfordirol. Dyma gyfle unigryw i fod wrth galon y gwaith o lywio dyfodol ein Parc Cenedlaethol a hybu diwylliant newydd o gyfrannu i gefnogi’r ased anhygoel hwn yng Nghymru.

**Cyfrifoldebau**

Mae’r bwrdd ymddiriedolwyr yn gyfrifol am lywodraethu’r elusen a’i ffyrdd o weithio. Mae’n cefnogi’r staff i sicrhau bod Ymddiriedolaeth Parc Cenedlaethol Arfordir Penfro (YPCAP) yn cael ei rhedeg yn y ffordd fwyaf effeithlon ac effeithiol, ac yn cyflawni ei dyletswyddau yn unol â gofynion Deddf Elusennau 2011.

Mae gan YPCAP berthynas gref ag Awdurdod Parc Cenedlaethol Arfordir Penfro: yn cyflawni ei gwaith yn unol â'u Cynllun Corfforaethol a Rheoli, sy'n ceisio gwarchod a gwella'r Parc Cenedlaethol er mwynhad y cyhoedd.

Mae’r bwrdd ymddiriedolwyr yn gyfrifol am hyrwyddo ein rhaglen ddyngarol drwy helpu i sicrhau cymorth sylweddol i brosiectau sy'n ceisio cyflawni nodau’r elusen i warchod a gwella'r Parc Cenedlaethol.

**Y Rôl**

**Cynorthwyo gyda’r rhaglen codi arian**

* Gweithio gyda Chyfarwyddwr yr Elusen ac unrhyw Swyddog perthnasol i glustnodi rhoddwyr mawr posibl – dyngarwyr, cwmnïau, ymddiriedolaethau a sefydliadau
* Cyflwyno cysylltiadau newydd i YPCAP o'ch rhwydweithiau personol neu broffesiynol
* Mynd ati i geisio cymorth ariannol i gynorthwyo'r ymddiriedolaeth gyda'i hamcanion
* Rhoi arweiniad a chymorth ar gyflwyno a marchnata rhaglen ehangach o godi arian yn y dyfodol

**Cynrychioli Ymddiriedolaeth Parc Cenedlaethol Arfordir Penfro**

* Bod yn arweinydd rhaglen codi arian YPCAP, gan ganiatáu i'r Ymddiriedolaeth ddefnyddio ei enw mewn llenyddiaeth, datganiadau i'r wasg a deunyddiau eraill
* Bod yn llysgennad i YPCAP, bod yn angerddol am waith yr elusen, a chyfathrebu hyn yn effeithiol i'r byd allanol
* Mynychu cyfarfodydd a digwyddiadau rhoddwyr YPCAP pryd bynnag y bo modd a chymryd rhan mewn cael cefnogaeth yn ôl y gofyn

**Llywodraethu a safonau’r elusen**

* Gweithio mewn partneriaeth ag aelodau Awdurdod Parc Cenedlaethol Arfordir Penfro er mwyn cyflawni ein hamcanion cyffredin o ran y Parc Cenedlaethol
* Helpu i sefydlu a chynghori ar faterion Llywodraethu, yn enwedig y rhai sy'n gysylltiedig ag agweddau gweithredol yr elusen
* Datgan unrhyw wrthdaro buddiannau wrth gyflawni dyletswyddau ymddiriedolwr
* Cymryd rhan mewn paneli dyfarnu grantiau fel cynrychiolydd YPCAP, yn ôl yr angen
* Sicrhau bod yr YPCAP yn cydymffurfio â'i gyfansoddiad, y gyfraith elusennau ac unrhyw ddeddfwriaeth neu reoliad perthnasol arall, a bod gan yr elusen yr adnoddau, y polisïau a’r strwythurau angenrheidiol i fod yn effeithiol
* Cyfrannu at gyfeiriad strategol yr elusen drwy bennu polisïau cyffredinol, diffinio nodau ac adolygu perfformiad yn rheolaidd
* Sicrhau bod codi arian yn cael ei gynnal yn unol â gwerthoedd y sefydliad ac yn unol ag arfer gorau, fel y sefydlwyd gan y Rheoleiddiwr Codi Arian
* Gweithredu er budd pennaf YPCAP bob amser
* Mynychu cyfarfodydd chwarterol yr ymddiriedolwyr a'r Cyfarfod Blynyddol Cyffredinol

**Manylebau Personol**

* Rhwydweithiau neu gysylltiadau cenedlaethol perthnasol cryf
* Y gallu i drafod a dylanwadu ar eraill i sicrhau canlyniadau
* Y gallu i gefnogi a herio yn adeiladol
* Y gallu i ddadansoddi a gwerthuso materion ac opsiynau cymhleth
* Y gallu i gyfathrebu'n glir mewn iaith annhechnegol
* Y gallu i gynnig arweinyddiaeth ac eiriolaeth (mewn tîm neu sefydliad)
* Gwybodaeth am Gynhyrchu Incwm a/neu Godi Arian
* Ymwybyddiaeth ariannol
* Meddyliwr creadigol ac arloesol cryf
* Uniondeb
* Yn barod i roi'r amser a'r ymdrech angenrheidiol i'w ddyletswyddau fel ymddiriedolwr

**Telerau’r Penodiad**

* Swydd wirfoddol ddi-dâl yw hon. Ad-delir costau teithio a chynhaliaeth rhesymol. Ni chyflogir chi gan Ymddiriedolaeth Parc Cenedlaethol Arfordir Penfro.
* Yr ymrwymiad cychwynnol o ran amser fydd cefnogi sefydlu'r elusen. Wedi hynny yr ymrwymiad fydd rhyw 8 diwrnod y flwyddyn.
* Cynigir y swydd i ddechrau am dymor adnewyddadwy o 3 blynedd.

**Sut mae gwneud cais**

Dylai’r rhai sydd â diddordeb wneud cais erbyn yr 8 Mehefin 2022, gan anfon CV a llythyr eglurhaol at Jessica Morgan, Cyfarwyddwr yr Elusen yn jessicam@pembrokeshirecoast.org.uk neu am ragor o wybodaeth am y rôl ac am Ymddiriedolaeth Parc Cenedlaethol Arfordir Penfro, ffoniwch 01646 642811.